                                                     Z A P I S N I K


12. sjednice VMO Donje Svetice održane  u četvrtak, 21. travnja 2022. u 18:30 sati
 u prostorijama mjesne samouprave Mjesnog odbora Volovčica, Kriška 20.


Prisutni članovi vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 11. sjednice na razmatranje.
Zapisnik je prihvaćen.




D N E V N I     R E D:

1. Aktualna komunalna problematika,
2. Razno: izvješća, pitanja i prijedlozi.



Aktualna komunalna problematika:


1.1. Postavljanje koševa za smeće na području MO
MO je primio prijedlog građana:

“Kako smo primjetili kronično nam nedostaje koševa za smeće na kvartu. 
Recimo, na potezu od Doma zdravlja skroz do školskog dvotišta FKF okolo vrtića Cvrčak nema niti jedne kante za smeće. To se pogotovo odnosi na put između vrtića i igrališta, te oko samog igrališta HAŠKa uz školsku ogradu gdje se okupljaju roditelji koji gledaju svoju djecu na treninzima i koji ostavljaju smeće iza sebe (opuške, limenke, čaše po kava itd), te gdje vlasnici pasa nemaju gdje baciti vrećice sa otpadom. 
Ista stvar je duž Ivanićgradske i u parkiću iza škole FKF gdje postoji samo jedan koš koji je prepun smeća koje se uopće ne prazni i obično ga razvuku ptice po dječjem igralištu. “

Mjesni odbor se slaže I smatra da koševe za smeće također treba postaviti i uz Vukovarsku te uz ulice Planinsku,  Ivanićgradsku i Donje Svetice cijelom dužinom, pogotovo kod brojeva 79 do 89 (na dijelu iza tribina HAŠK-a, kod garaža).

Zaključak: Potrebno je postaviti koševe za smeće na prikladnoj udaljenosti na sljedećim lokacijama u našem mjesnom odboru:
Od Doma zdravlja do školskog dvorišta FKF oko vrtića Cvrčak, pogotovo na put između vrtića i igrališta, te oko samog igrališta HAŠK-a uz školsku ogradu. Također, duž Ivanićgradske te Nartske, uz Vukovarsku ulicu, uz ulice Planinsku,  Ivanićgradsku i Donje Svetice, pogotovo kod brojeve 79 do 89 (na dijelu iza tribina HAŠKa-, kod garaža).



1.2. Prijedlozi mjesta za parkirališta:


Pošto na prostoru MO Donje Svetice imamo velikih problema s nepropisnim parkiranjem i nedostatkom legalnih parkirnih mjesta, kojih ukupno, po riječima prometnog redara ima ukupnu 50-ak.
U izradi je i prometni elaborat tvrtke Mobilitas Evolva, u vezi kojeg smo održali i konzultacije sa stručnjacima koji su radili na planu. Plan ne donosi velike novosti, a uključuje ograničenje brzine na 40 km/h na prostoru cijelog MO, što pozdravljamo, i dodavanje nekoliko parkirnih mjesta: ispred Doma zdravlja, gdje se to ionako čini ilegalno, te kod Doma za starije Park, gdje bi se, koliko shvaćam, trebalo samo ukoso iscrtati sada ravno, okomito iscrtano parkiralište.
Ostali prijedlozi VMO-a, poglavito što se tiče parkinga, ne mogu biti uključeni zbog propisa o potrebnim širinama prostora za parking.
Pitali smo mogu li se dodati parkirna mjesta na još nekim mjestima, međutim, dobili smo negativan odgovor, jer prometni propisi to onemogućavaju. Naime, u uskim ulicama u kojima se stanari i ostali parkiraju vodoravno na pločnik i rub kolnika nemoguće je, zbog nedostatka prostora, iscrtati legalan parking s jedne strane i ako već nije, učiniti ulicu jednosmjernom. To se zasada rješava tako da prometni redari prešutno dopuštaju takvo parkiranje, jer se ljudi nemaju gdje drugdje parkirati. Takve probleme imamo uglavnom na području ulica Livadarski putevi i Stara Peščenica, te u unutrašnjosti-Ščitarjevska, Nartska.

Zaključci: 

Lokacije na kojima predlažemo parkirališta su sljedeće:

1.uz ulicu Donje Svetice, sa zapadne strane, odmah nakon Konzuma na raskrižju Vukovarske i Donjih svetica, gdje su neki dijelovi ograđeni rampama i koriste ih korisnici poslovnih prostora koji su uz cestu, a na nekima je moguć slobodan parking. Iz tvrtke Mobilitas Evolva su rekli da je tu moguće napraviti parkiralište, ali da nije praktično da se na njega ulazi izravno s ulice, a da za jedinstven prilaz nema mjesta, po propisima. Osim toga, potrebno je provjeriti vlasništvo tih čestica i ako su gradske, jesu li dane u koncesiju, kao što je isti taj pojas u nastavku, na dijelu do Planinske, dan u koncesiju  Kauflandu.
Riječ je o južnom dijelu kat. čestice 4327/3

2.Na raskrižju Oborovske i stražnjeg odvojka Donje Svetice, kod bivšeg prostora udruge Romska noć. Tu predlažemo montažne nadzemne garaže. Međutim, s obzirom na proširenje ulice Oborovska, koja bi bila nastavak ulice C. Darwina i spojila se na ulicu Ivanićgradsku, to je vjerojatno ideja koja treba pričekati.
Riječ je o katastarskoj čestici 3838/4.

3.Na dijelu pored Kauflanda, između stare Almeria pruge i ulice Donje Svetice postoji ogroman prostor, koji se čak koristio kao parkiralište i netko ga je naplaćivao, bilo bi idealno mjesto za parkiralište. Potrebno je provjeriti vlasništvo i vidjeti na koji se način, možda izmjenama GUP-a ili UPU-a, može omogućiti da to bude parkiralište. Pošto je to područje kod budućeg Zelenog koridora, smatramo da bi tu trebale biti podzemne garaže, a odozgo trebaju biti zelene površine ili igrališta.
Kat čestica 2211/3.

4.U ulici Dugoselska, na broju 8 i 6, katastarske čestice 3923, 3924 i 3925


Nakon što se iscrtaju i legaliziraju parkirna mjesta, VMO smatra da je potrebno uvesti naplatu parkiranja, međutim, to je nešto o čemu se odlučuje na razini GČ-a, pa bismo zamolili da se pošalju upiti i istraži što misle ostala Vijeća mjesnih odbora i GČ te za to zadužena gradska tijela i koja bi to bila parkirna zona.
Smatramo da je organizacija postojećih ilegalnih parkirnih mjesta i otvaranje novih nužnost, a naplata vrlo poželjna kako bi se uveo red u parkiranje u našem mjesnom odboru, koje nam je bolna točka, te najviše prigovora građana dobivamo upravo zbog toga, a njihovim rješavanjem jednog po jednog i slanjem prometnih redara da izdaju kazne dugoročno se ništa ne rješava.

[bookmark: _GoBack]

2. Razno: izvješća, pitanja i prijedlozi:

2.1 Očevid s smetlarnicima na javnim površinama-izvješće

Predsjednica je prisustvovala očevidu na adresama Ivanićgradska 46 i Dugoselska 10 i 12.
Predsjednica se odmah složila s rješenjem na adresi Ivanićgradska 46, dok je za adresu 10 i 12 VMO  smatralo da se treba pronaći prikladnije rješenje od onog da kante za otpad budu na zelenoj površini koja će se urediti u parkić, na parceli 3875/1.
Međutim, nakon izvida stručnjaka, zaključeno je da doista nijedno drugo mjesto nije prikladno te da boksove nekako treba uklopiti u dizajn budućeg parka, za što je važno da budemo u kontaktu s autorima projekta za taj parkić.
VMO zato daje pozitivno mišljenje o tome, međutim željelo bi prije toga čuti i mišljenje VGČ-a, oko čega će se predsjednica VMO obratiti VGČ-u.



2.2. Ograda i igralište škole FKF
U plan komunalnih akcija ušlo je uređenje igrališta. Predsjednik GČ-a pitao je za ogradu, međutim ograda ne ulazi u projekt energetske obnove, a nama je u Plan PKA ušlo samo igralište. Potrebno je pratiti izradu projekta uređenja školskog igrališta.

2.3. Iscrtana je biciklistička staza s naše strane Heinzelove ulice.


2.4. Vijećnik Goran Radovanović član je školskog odbora škole Fran Krsto Frankopan i prenio je molbu sa sjednice školskog odbora. Naime, učenicima iz Darwinove ulice potreban je uređen kraći put od Darwinove do Ivanićgradske. Na tom potezu planira se urediti spojna cesta-produžetak Darwinove, preko Oborovske  do Ivanićgradske, ali potrebno je privremeno rješenje dok to ne bude izvedeno.
Vijeće će se raspitati kada bi taj projekt mogao doći na red i vidjeti može li se u međuvremenu napraviti pješački put od sadašnjeg kraja Darwinove do Donjih  Svetica.
Taj put bi prelazio područje u vlasništvu HŽ-a, koji bi u budućnosti trebao biti Zeleni koridor.

2.5. Raspitati se kako napreduje izmjena signalizacije na raskrižju Planinska-Donje Svetice.



Sjednica je završila u 20.30 sati




KLASA:024-08/22-03/848
URBROJ:251-13-11-11-22-2 
Zagreb, 21. travnja 2022.

Predsjednica Vijeća Mjesnog odbora
Donje Svetice

Valentina Bedeković, v.r.
